Language / Interpretation - Astrodienst Guest user u1354904613
25-Apr-2017, 21:11 UT/GMT 1 Timoteus 4 ABA - Maar die Heilige Gees sê baie - Bible Search
1 Timoteus 3 1 Timoteus 5
Pasop vir mense wat verkeerde dinge leer
1Maar die Heilige Gees sê baie duidelik dat party mense in hierdie laaste dae van die wêreld sal ophou glo. Dit sal gebeur omdat hulle luister na *bose geeste wat vir hulle *verlei, en hulle doen dinge wat *duiwels vir hulle leer. 2Die mense wat daardie dinge vir die *gelowiges leer, is *skynheilig en hulle vertel leuens. Hulle wil nie weet wat reg is en wat verkeerd is nie. 3Hierdie mense sê mense moenie trou nie en hulle moenie party soorte kos eet nie. Maar God het al die soorte kos gemaak sodat mense die kos mag eet en vir Hom dankie kan sê daarvoor. Dit is die mense wat in Christus glo en wat weet dat die boodskap van Christus waar is. 4Elke ding wat God gemaak het, is goed, en as mense vir God dankie sê vir die kos wat hulle van Hom kry, dan mag hulle al die soorte kos eet. 5Al die dinge wat God gemaak het, is goed. God het dit self gesê. En as julle vir Hom dankie sê vir die kos wat van Hom kom, dan is die kos goed.
Timoteus moet reg lewe, sy lewe moet ’n voorbeeld wees
6Jy moet aanhou om vir die *gelowiges te sê hulle moet die dinge onthou wat ek nou vir jou geskryf het. Dan sal jy ’n goeie *dienaar van Christus Jesus wees omdat jy aanhou om te luister na die boodskap oor die geloof wat jy geleer het. Die boodskap is waar, en jy het begin lewe soos jy geleer het. 7Daar is mense wat niks van God weet nie, mense wat self stories maak en vertel, stories wat niks beteken nie. Jy moenie na hulle stories luister nie. Jy moet oefen om God altyd beter te dien. 8Wanneer ’n mens jou liggaam oefen, dan help dit ’n bietjie. Maar wanneer ’n mens oefen om vir God beter te dien, dan help dit heeltemal, want God belowe om vir ’n mens die *ewige lewe te gee, nou en in die tyd wat later kom. 9Wat ek nou gesê het, is waar, en jy kan dit glo. 10Daarom werk ons baie hard. Ons weet dat die God wat lewe, vir ons sal help, en ons weet dat Hy sal doen wat Hy belowe het. Hy wil al die mense red, spesiaal die mense wat in Hom glo. 11Jy moet aanhou om hierdie dinge vir die mense te sê en om dit vir hulle te leer.
12Jy is jonk, maar niemand moet dink daarom is jy nie belangrik nie. Nee, jy moet vir die gelowiges wys hoe hulle moet lewe. Jy moet dit vir hulle wys met wat jy sê en met jou mooi lewe. Jy moet wys dat jy lief is vir mense, en jy moet aanhou glo en jy moet heeltemal reg lewe. 13Jy moet aanhou om vir die gemeente te lees uit die Bybel. Jy moet aanhou om vir hulle te sê hoe hulle moet lewe en jy moet aanhou om vir hulle te leer. Jy moet dit doen totdat ek kom. 14Jy moet aanhou om die *genadegawe te gebruik wat jy gekry het. Die Here het hierdie genadegawe vir jou gegee. Die *profete het dit gesê, en die *ouderlinge het hulle *hande op jou gesit. 15Jy moet aanhou om hierdie dinge te doen, jy moet so lewe dat almal kan sien dat jy meer en meer glo. 16Jy moet baie goed dink en versigtig wees oor hoe jy lewe en wat jy vir die mense leer. Jy moet aanhou om reg te lewe en om vir die mense reg te leer, want as jy hierdie dinge doen, dan sal jy jouself red en ook die mense wat luister na jou.